b"\n_START_ARTICLE_\nHerm\xc3\xbapolis\n_START_SECTION_\nHist\xc3\xb2ria\n_START_PARAGRAPH_\nEl 1822 van arribar refugiats de les illes d'\xc3\x80sia Menor, Quios, Kasos, Psara i Creta que eren v\xc3\xadctimes de les massacres que havia desencadenat la flota turca en aquestes regions durant la revoluci\xc3\xb3 grega. L'exist\xc3\xa8ncia de cat\xc3\xb2lics en Siros havia posat l'illa sota la protecci\xc3\xb3 de les grans pot\xc3\xa8ncies occidentals de l'\xc3\xa8poca, per tant els refugiats van anar a aquesta illa per a buscar seguretat. En un principi s'havien assentat a l'illa de Tinos uns 30.000 refugiats, per\xc3\xb2 van ser ubicats provissionalment en cabanes a Ano Syros, un poblet proper a Siros. El govern grec va planejar reubicar-los en altres parts, per\xc3\xb2 finalment no ho van fer i els refugiats van romandre a Siros._NEWLINE_El nom de la ciutat es va decidir en un concili celebrat en 1823 pels primers pobladors de la ciutat i la van anomenar Erm\xc3\xbapoli (\xce\x95\xcf\x81\xce\xbc\xce\xbf\xcf\x8d\xcf\x80\xce\xbf\xce\xbb\xce\xb7, la ciutat d'Hermes) en honor de l'antic d\xc3\xa9u del comer\xc3\xa7 Hermes. En aquest mateix any els refugiats van construir una esgl\xc3\xa9sia al voltant de la qual es va construir Erm\xc3\xbapoli, i actualment \xc3\xa9s la catedral dels habitants ortodoxos de Siros._NEWLINE_Segons el cens de 1828, la ciutat tenia 13.805 habitants._NEWLINE_En 1833, es va construir el primer gimn\xc3\xa0s p\xc3\xbablic gratu\xc3\xaft de Gr\xc3\xa8cia i va ser el s\xc3\xa9u director Neophytos Vamva (\xce\x9d\xce\xb5\xcf\x8c\xcf\x86\xcf\x85\xcf\x84\xce\xbf \xce\x92\xce\xac\xce\xbc\xce\xb2\xce\xb1). Anys despr\xc3\xa9s, Elefth\xc3\xa9rios Venizelos (\xe1\xbc\x98\xce\xbb\xce\xb5\xcf\x85\xce\xb8\xce\xad\xcf\x81\xce\xb9\xce\xbf\xcf\x82 \xce\x9a\xcf\x85\xcf\x81\xce\xb9\xce\xac\xce\xba\xce\xbf\xcf\x85 \xce\x92\xce\xb5\xce\xbd\xce\xb9\xce\xb6\xce\xad\xce\xbb\xce\xbf\xcf\x82) es va graduar a l'escola secund\xc3\xa0ria de Siros, es va fundar la primera f\xc3\xa0brica d'adobaments i es va construir la ciutat portu\xc3\xa0ria. _NEWLINE_Durant els primers anys de l'Estat grec, la majoria dels vaixells estrangers atracaven nom\xc3\xa9s a Siros, des d'on sortien les mercaderies cap a la resta de Gr\xc3\xa8cia, R\xc3\xbassia i pa\xc3\xafsos de l'est. La participaci\xc3\xb3 de la comunitat cat\xc3\xb2lica en el desenvolupament urb\xc3\xa0 era molt limitada: el 1879 va representar l'1,7% de la poblaci\xc3\xb3, el 1907 el 3,1%, el 1928 fins al 6,4%, mentre que el 1961 era del 7,3% _NEWLINE_Entre 1840 i 1880 Erm\xc3\xbapoli va cr\xc3\xa9ixer r\xc3\xa0pidament i es va convertir en una ciutat mar\xc3\xadtima cosmopolita que va permetre el desenvolupament de la burgesia. El 1856 era la segona ciutat m\xc3\xa9s poblada de Gr\xc3\xa8cia, despr\xc3\xa9s d'Atenes._NEWLINE_En 1844 el Banc Nacional de Gr\xc3\xa8cia va establir la seva primera sucursal a Erm\xc3\xbapoli._NEWLINE_En 1848 es va construir el prestigi\xc3\xb3s barri de Vaporia (\xce\xa4\xce\xb1 B\xce\xb1\xcf\x80\xcf\x8c\xcf\x81\xce\xb9\xce\xb1) i l'esgl\xc3\xa9sia de Sant Nicolau (\xce\x91\xce\xb3\xce\xaf\xce\xbf\xcf\x85 \xce\x9d\xce\xb9\xce\xba\xce\xbf\xce\xbb\xce\xac\xce\xbf\xcf\x85). _NEWLINE_En 1864 es va inaugurar el Teatre Apol\xc2\xb7lo (\xce\x91\xcf\x80\xcf\x8c\xce\xbb\xce\xbb\xcf\x89\xce\xbd). \xc3\x89s obra de l'arquitecte itali\xc3\xa0 Pietro Sampo. _NEWLINE_L'imponent ajuntament va ser constru\xc3\xaft constru\xc3\xaft per Ernst Ziller en 1876-1891. _NEWLINE_En febrer de 1879 es va crear a Erm\xc3\xbapoli el primer sindicat de Gr\xc3\xa8cia._NEWLINE_En 1880, per decisi\xc3\xb3 del municipi de Siros, es va erigir el primer monument a Gr\xc3\xa8cia del soldat desconegut de la guerra de 1821._NEWLINE_Erm\xc3\xbapoli va comen\xc3\xa7ar a declinar a partir del 1880 degut a la pujada del port del Pireu, on es va a comen\xc3\xa7ar a realitzar la major part del comer\xc3\xa7. _NEWLINE_A partir de mitjans del segle XIX, es va crear una gran zona industrial a la costa Siros. En 1928 va augmentar breument la seva poblaci\xc3\xb3 degut a l'arrivada de 3.032 refugiats d'\xc3\x80sia Menor. Des de llavors experimentat una disminuci\xc3\xb3 gradual de la poblaci\xc3\xb3: 1928-1949: 11,6%. 1940-1951: 10,3%, 1951-1961: 15,1%. Les causes d'aquest declivi a causa de la caiguda en el negoci de c\xc3\xa0rrega, la desaparici\xc3\xb3 de la navegaci\xc3\xb3 amb vela, la interrupci\xc3\xb3 de les relacions comercials amb la Mar Negra, \xc3\x80sia Menor i Gr\xc3\xa8cia continental. Recentment la seva economia ha estat \xc3\xa0mpliament millorada, com la ind\xc3\xbastria de serveis."